
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1413 


22 Οκτωβρίου 2001 


ΑΠΟΦΑΣΕΙ Σ 

Αριθ. 39213 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ 
ΑΘΗΝΑΙΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8του Ν. 2503/97. 

3. Την 1501/7.6.2001 απόφαση του Δημοτικού Συμβου¬ 
λίου του Δήμου Αθηναίων με την οποία εκφράζει την σύμ¬ 
φωνη γνώμη του για την 9/28.5.2001 απόφαση του Δημο¬ 
τικού Συμβουλίου του Ν.Π.Δ.Δ. «ΔΗΜΟΤΙΚΟΙ ΠΑΙΔΙΚΟΙ 
ΣΤΑΘΜΟΙ ΔΗΜΟΥ ΑΘΗΝΑΙΩΝ». 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 4/2001 πρακτικό του, απο¬ 
φασίζουμε: 

Εγκρίνουμε την 9/28.5.2001 απόφαση του Διοικητικού 
Συμβουλίου του Ν.Π. ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 
ΔΗΜΟΥ ΑΘΗΝΑΙΩΝ περί ψηφίσεως του Οργανισμού 
Εσωτερικής Υπηρεσίας αυτού ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΩΝ ΠΑΙΔΙΚΩΝ ΣΤΑΘΜΩΝ 
ΔΗΜΟΥ ΑΘΗΝΑΙΩΝ 

ΚΕΦΑΛΑΙΟ Α 

ΔΙΑΡΘΡΩΣΗ ΥΠΗΡΕΣΙΩΝ 
Άρθρο 1 

Α. ΠΡΟΕΔΡΟΣ Δ.Σ. ΔΙΟΙΚΗΤΙΚΟ ΣΥΜΒΟΥΛΙΟ 

1. Αυτοτελές γραφείο Δημόσιων σχέσεων, και γραμμα¬ 
τεία υποστήριξης Προέδρου - Αντιπροέδρου. 

2. Αυτοτελές γραφείο Προληπτικής Ιατρικής - Υγειονο¬ 
μικού ελέγχου 

3. Αυτοτελές γραφείο Νομικής Υποστήριξης. 

4. Αυτοτελές τμήμα Κοινωνικής Υπηρεσίας. 


Β. Δ/ΝΣΗ Δ/ΚΩΝ & ΟΙΚ/ΚΩΝ ΥΠΗΡΕΣΙΩΝ 

1. Τμήμα Διοικητικό - Προσωπικού 

2. Τμήμα Οικονομικό 

3. Τμήμα Προμηθειών 

4. Τμήμα Διαχειρίσεων - Αποθηκών 

5. Τμήμα Ταμειακής υπηρεσίας 

6. Τμήμα Τεχνικό 

Γ. Δ/ΝΣΗ ΠΑΙΔΙΚΩΝ ΣΤΑΘΜΩΝ 

1. Τμήματα Π.Σ. [Ο κάθε Π.Σ. αναγνωρίζεται ως τμήμα 
(έως πενήντα (50)]. 

ΚΕΦΑΛΑΙΟ Β' 

ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 2 

Α. ΠΡΟΕΔΡΟΣ Δ.Σ. ΔΙΟΙΚΗΤΙΚΟ ΣΥΜΒΟΥΛΙΟ 

Α1. ΑΥΤΟΤΕΛΕΣ ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ, ΚΑΙ 
ΓΡΑΜΜΑΤΕΙΑ ΥΠΟΣΤΗΡΙΞΗΣ ΠΡΟΕΔΡΟΥ - ΑΝΤΙ¬ 
ΠΡΟΕΔΡΟΥ 

Διεξάγει την αλληλογραφία του / της Προέδρου - Αντι¬ 
προέδρου των Δ.Π.Σ. και τηρεί αρχείο αυτής. 

Προγραμματίζει τις ημέρες και ώρες επισκεπτηρίου για 
τον / την Πρόεδρο - Αντιπρόεδρο. 

Τηρεί ημερολόγιο συναντήσεων εντός του Νομικού 
Προσώπου του / της Πρόεδρο - Αντιπροέδρου. 

Παραλαμβάνει από τους υπηρεσιακούς παράγοντες τα 
έγγραφα που πρέπει να υπογραφούναπότον/την Πρόε¬ 
δρο - Αντιπρόεδρο. 

Επιμελείται για την οργάνωση πολιτιστικών, ψυχαγωγι¬ 
κών εκδηλώσεων, συνεδρίων, εορτών και γενικά τελετών 
που έχουν σχέση με το έργο του Παιδικών Σταθμών ή το 
προσωπικό του Νομικού Προσώπου. 

Αναπτύσσει και καλλιεργεί σχέσεις συνεργασίας με άλ¬ 
λες υπηρεσίες. 

Α2. ΑΥΤΟΤΕΛΕΣ ΓΡΑΦΕΙΟ ΠΡΟΛΗΠΤΙΚΗΣ ΙΑΤΡΙΚΗΣ - 
ΥΓΕΙΟΝΟΜΙΚΟΥ ΕΛΕΓΧΟΥ 

Ως επικεφαλής και υπεύθυνος για την εύρυθμη λει¬ 
τουργία του γραφείου τοποθετείται ένας εκ των υπηρε- 
τούντων σε οργανική θέση Παιδιάτρων. 

Οι αρμοδιότητες του γραφείου είναι οι εξής : 

Μεριμνά για την προστασία της υγείας των παιδιών και 
εργαζομένων με περιοδικούς προληπτικούς ελέγχους, σε 

συνεργασία με εξειδικευμένους επιστήμονες, Ιατρούς 
εργασίας, Υγειονολόγους, κ.λ.π. 

Συνεργάζεται με Επιστημονικές Ομάδες. 

Προσδιορίζει και ελέγχει τα πιστοποιητικά υγείας των 
παιδιών για την εγγραφή τους στους Παιδικούς Σταθ¬ 
μούς. 

Εισηγείται τη μη εγγραφή ή διαγραφή των παιδιών που 
πάσχουν από ειδικές παθήσεις εάν υπάρξει θέμα. 

Οι ειδικές αυτές παθήσεις προσδιορίζονται από Επι¬ 
τροπή, αποτελούμενη από τους Ιατρούς του Νομικού 
Προσώπου και όπου κρίνεται απαραίτητο και από άλλους 
Ειδικούς Επιστήμονες. 

Συμμετέχει σε Επιτροπές με την Τεχνική Υπηρεσία για 
τα οριστικά σχέδια των Παιδικών Σταθμών. 

Συνεργάζεται με την Τεχνολόγο Τροφίμων ή Επόπτη 
Δημόσιας Υγιεινής για την ποιότητα και την καταλληλότη¬ 
τα των τροφίμων και μετέχει στη σύνταξη του διαιτολογί¬ 
ου των φιλοξενουμένων παιδιών στους Παιδικούς Σταθ¬ 
μούς του Νομικού Προσώπου. 

Εποπτεύει για την υγιεινή των χώρων. 

Εισηγείται και οργανώνει σεμινάρια επιμόρφωσης για 
τους εργαζόμενους αλλά και για τους γονείς σχετικά με 
Ιατρικά θέματα. Στο πλαίσιο των προληπτικών ελέγχων 
οργανώνει ή συμμετέχει σε ερευνητικά πρωτόκολλα. 

Μεριμνά για το αναγκαίο φαρμακευτικό υλικό που πρέ¬ 
πει να είναι εφοδιασμένες οι υπηρεσίες του Νομικού Προ¬ 
σώπου. 

Το έργο των Ιατρών υποστηρίζεται από μια θέση γραμ- 
ματέως για την γραμματειακή υποστήριξη του γραφείου. 
Συνεργάζεται επίσης με την Διεύθυνση Παιδικών Σταθ¬ 
μών και το Τμήμα Κοινωνικής Υπηρεσίας σε θέματα κοι¬ 
νωνικής και αναπτυξιακής Παιδιατρικής. 

Ο Επόπτης Δημόσιας Υγιεινής και ο Τεχνολόγος Τροφί¬ 
μων που υπηρετούν στο τμήμα στα πλαίσια των αρμοδιο¬ 
τήτων τους ενεργούν: 

α) Για τον έλεγχο των τροφίμων (μακροσκοπικός, εργα¬ 
στηριακός δειγματοληψία σε συνεργασία με το Γενικό 
Χημείο του Κράτους, ΚΕΔΗ, ΤΕΤ). 

β) Υγειονομικό έλεγχο στους χώρους συντήρησης, 
αποθήκευσης, παρασκευής και διάθεσης τροφίμων, στα 
σκεύη και οχήματα μεταφοράς τροφίμων στους Π.Σ. 
κ.λ.π. χώρους υγειονομικού ενδιαφέροντος. 

γ) Συμμετέχουν στις επιτροπές καταλληλότητας των 
κτιρίων που προορίζονται για Π.Σ., Μαγειρεία, Αποθήκες. 

δ) Φροντίζουν για την υγειονομική διαφώτιση του προ¬ 
σωπικού που στελεχώνουν τις υπηρεσίες των Π.Σ. 

ε) Προγραμματίζουν μυοκτονία και εντομοκτονία σ' όλα 
τα κτίρια των υπηρεσιών. 

Α3.ΑΥΤΟΤΕΛΕΣ ΓΡΑΦΕΙΟ ΝΟΜΙΚΗΣ ΥΠΟΣΤΗΡΙΞΗΣ 

Το γραφείο αυτό ασχολείται με τις υποθέσεις της υπη¬ 
ρεσίας που απαιτούν δικαστικές, εξώδικες ενέργειες 
γνωμοδοτήσεις για θέματα της Κοινωνικής Υπηρεσίας, 
της περιουσίαςτου Νομικού Προσώπου, των μισθώσεων, 
ποινικές-πειθαρχικές υποθέσεις του προσωπικού του Νο¬ 
μικού Προσώπου, επιλύσεις διαφορών που προκύπτουν 
από συμβάσεις και διαγωνισμούς, εργατικές διαφορές 
που υπάγονται στα πολιτικά ή διοικητικά δικαστήρια, κα¬ 
θώς επίσης και κάθε άλλο θέμα της υπηρεσίας που χρή- 
ζει Νομικής υποστήριξης. 

Το έργο των Νομικών Συμβούλων του Νομικού Προσώ¬ 


που υποστηρίζεται από μια θέση γραμματέως για την 
γραμματειακή υποστήριξη του γραφείου. 

Α4. ΑΥΤΟΤΕΛΕΣ ΤΜΗΜΑ ΚΟΙΝΩΝΙΚΗΣ ΥΠΗΡΕΣΙΑΣ 

Επισκέπτεται σε τακτά χρονικά διαστήματα τους Παιδι¬ 
κούς Σταθμούς και συνεργάζεται με την Διεύθυνση Παι¬ 
δικών Σταθμών και τις Προϊσταμένες Παιδικών Σταθμών, 
με σκοπό την επισήμανση των κυριοτέρων προβλημάτων 
που αφορούν τα παιδιά και τους γονείς και άπτονται των 
αρμοδιοτήτων τους, για τα οποία θα προγραμματίζονται 
οι κατάλληλες ενέργειες για την επίλυσή τους. 

Συνεργάζεται με τους γονείς των παιδιών για την λύση 
των υπαρχόντων κοινωνικών προβλημάτων, όπου απαι¬ 
τείται ένας ειδικός σε θέματα κοινωνικής συμβουλευτικής 
και βοηθάει όπου χρειάζεται στην επίλυση κοινωνικοοικο¬ 
νομικών προβλημάτων. 

Επίσης, μελετά, όπου χρειάζεται, τις αιτήσεις για την 
αξιολόγηση της κοινωνικοοικονομικής κατάστασης των 
φιλοξενούμενων παιδιών για απαλλαγή ή καθορισμό του 
ύψους των τροφείων. 

Πραγματοποιεί όπου χρειάζεται κοινωνική έρευνα στα 
σπίτια των παιδιών για να εξακριβώσει την οικογενειακή 
τους κατάσταση, τους όρους διαβίωσήςτους, συμπληρώ¬ 
νει ειδική καρτέλα κάθε παιδιού και τον ατομικό φάκελο 
του παιδιού όπου υπάρχει ανάγκη τηρήσεωςτου απορρή¬ 
του σε ειδικό αρχείο στο Τμήμα Κοινωνικής Υπηρεσίας. 

Συνεργάζεται με τους αρμόδιους για τη διαμόρφωση 
κοινωνικής πολιτικής που αφορά παιδιά που φιλοξενού¬ 
νται στους Βρεφονηπιακούς Σταθμούς και προτείνει μέ¬ 
τρα για την καλύτερη παροχή κοινωνικών υπηρεσιών. 

Επίσης, φροντίζει να φέρνει σε επαφή τα παιδιά και 
τους γονείς τους με τις διάφορες υπηρεσίες της Κοινότη¬ 
τας (Υγεία, Πρόνοια, Ψυχαγωγία) πολιτιστικές και εκπαι¬ 
δευτικές υπηρεσίες προς όφελος τους. 

Β. Δ/ΝΣΗ Δ/ΚΩΝ & ΟΙΚ/ΚΩΝ ΥΠΗΡΕΣΙΩΝ 

Β1.ΤΜΗΜΑΔΙΟΙΚΗΤΙΚΟ - ΠΡΟΣΩΠΙΚΟΥ 

Στο τμήμα αυτό ανήκουν: 

α) Το πρωτόκολλο - διεκπεραίωση - αρχείο. 

Επιμελείται για την παραλαβή, τον χαρακτηρισμό από 
τη Διεύθυνση, την πρωτοκόλληση, την συσχέτιση όλων 
των εισερχομένων - εξερχομένων εγγράφων κάθε μορ¬ 
φής. 

- Την τήρηση και φύλαξη αρχείου και την ταξινόμησή 
του σύμφωνα με την ισχύουσα νομοθεσία. 

- Τη διακίνηση και διεκπεραίωση αυθημερόν όλης της 
αλληλογραφίας. 

- Τη φύλαξη της επίσημης σφραγίδας της υπηρεσίας. 

- Την τήρηση του εμπιστευτικού πρωτοκόλλου - αρχεί¬ 
ου της υπηρεσίας. 

- Την τήρηση του πρωτοκόλλου κληροδοτημάτων ειδι¬ 
κού σκοπού εφόσον υφίστανται. 

- Από τον προϊστάμενο του τμήματος βεβαιώνεται το 
γνήσιο της υπογραφής και η επικύρωση των αντιγράφων 
- φωτοαντιγράφων. 

β) Η Γραμματεία Διοικητικού Συμβουλίου. 

Ο Προϊστάμενος του τμήματος ή άλλος υπάλληλος που 
ορίζει ο Προϊστάμενος εκτελεί χρέη Γραμματέα στις συ¬ 
νεδριάσεις του Διοικητικού Συμβουλίου. 

Ο Γραμματέας του Δ.Σ.: - θέτει υπόψη του / της Προέ¬ 
δρου - Αντιπροέδρου τα αποστελλόμενα από την Διεύ¬ 
θυνση θέματα και καταρτίζει την ημερήσια διάταξη. 

- Μεριμνά για την επίδοση των προσκλήσεων στα μέλη 
του Δ.Σ. 

- Μεριμνά για την τήρηση και φύλαξη των πρακτικών 
των συνεδριάσεων. 

- Υποβάλλει εντός των προθεσμιών αντίγραφα των λαμ- 
βανομένων αποφάσεων στις αρμόδιες υπηρεσίες προς 
έγκριση όπου απαιτείται και κατόπιν τα διαβιβάζει στις 
υπηρεσίες προς υλοποίηση. 

- Τηρεί αρχείο των αποφάσεων του Δ.Σ. και επιμελείται 
για κάθε αναγκαία ενέργεια αρμοδιότητας που απορρέει 
από τις ισχύουσες διατάξεις. 

γ) Η διάθεση των επιβατικών αυτοκινήτων, η διατήρησή 
τους στην πρέπουσα κατάσταση, η συντήρησή τους, η 
φύλαξή τους και η τήρηση των προβλεπομένων από τις 
ισχύουσες διατάξεις βιβλίων, μητρώων κινήσεως των 
οχημάτων της υπηρεσίας. 

Ένας εκ των οδηγών, ο οποίος ορίζεται από τον Προϊ¬ 
στάμενο ως υπεύθυνος τομέα κινήσεως, αναλαμβάνει τις 
παραπάνω υποχρεώσεις. 

δ) Την διαχείριση και εποπτεία του ανθρώπινου δυναμι¬ 
κού της υπηρεσίας. 

- Ο Προϊστάμενος του τμήματος εισηγείται στο Διευθυ¬ 
ντή τις αναγκαίες μεταβολές, μετακινήσεις του ανθρώπι¬ 
νου δυναμικού του Νομικού Προσώπου με σκοπό την εύ¬ 
ρυθμη λειτουργία των υπηρεσιών. 

- Το τμήμα είναι αρμόδιο για την εφαρμογή των Νόμων, 
διαταγμάτων, εγκυκλίων κ.λ.π. διατάξεων που αφορούν 
τους τακτικούς, Ιδ. Δικαίου αορίστου - ορισμένου χρόνου, 
το λοιπό έκτακτο προσωπικό και τις μισθώσεις έργου με 
φυσικά πρόσωπα. 

Ασκεί τις αρμοδιότητες που απορρέουν από τον Κώδι¬ 
κα καταστάσεως δημοτικών και κοινοτικών υπαλλήλων. 

Τηρεί βιβλία, μητρώα, φακέλους για το προσωπικό αυ¬ 
τό. 

Παρακολουθεί και επιμελείται τις κάθε είδους υπηρε¬ 
σιακές μεταβολές ενημερώνοντας σχετικά το οικονομικό 
τμήμα. 

Εκδίδει τις καταστάσεις του προσωπικού για τις εκλογι¬ 
κές εργασίες. 

Είναι αρμόδιο για την επιμόρφωση και εκπαίδευση του 
προσωπικού, προτείνοντας και υλοποιούντας προγράμ¬ 
ματα εκπαίδευσης / επιμόρφωσης. 

Μεριμνά για τη σύνταξη των εκθέσεων αξιολόγησης του 
προσωπικού. 

Παρακολουθεί και εφαρμόζει το πειθαρχικό δίκαιο. 

Μεριμνά για την έκδοση εγκυκλίων που αφορούν υπαλ¬ 
ληλικά θέματα. 

ε) Ο Προϊστάμενος του τμήματος εισηγείται στη Διεύ¬ 
θυνση και επιμελείται για τη διάθεση των χώρων των κτι¬ 
ρίων στις υπηρεσίεςτου Νομικού Προσώπου. 

στ) Εισηγείται στην αρχή κάθε έτους μετά από συνεν¬ 
νόηση με τους Προϊσταμένους των λοιπών υπηρεσιών 
του Νομικού Προσώπου για την αγορά ή ανανέωση συν- 
δρομώντωνΦ.Ε.Κ., εντύπων καιβιβλίωνπου αφορούντην 
ισχύουσα νομοθεσία. 

ζ) Επίσης το τμήμα αυτό ενημερώνεται καθημερινά για 
τη δυναμικότητα των παιδιών του κάθε Π.Σ. και τις πα¬ 
ρουσίες - απουσίες του προσωπικού τους. 

Το δελτίο δύναμης παιδιών και προσωπικού αποστέλ- 
λεται μέσω Ραχ στο τμήμα από κάθε Π.Σ. και τηρείται σχε¬ 
τικό αρχείο. 


Επίσης το τμήμα είναι αρμόδιο, κατόπιν εισηγήσεων 
των αρμοδίων προϊσταμένων για την έκδοση των αποφά¬ 
σεων που αφορούν εγγραφές, διαγραφές παιδιών, απαλ¬ 
λαγή, μείωση τροφείων καθώς επίσης και τις σχετικές με 
τη φιλοξενία των παιδιών βεβαιώσεις κ.λ.π. 

Β2. ΤΜΗΜΑ ΟΙΚΟΝΟΜΙΚΟ 

Το τμήμα αυτό είναι αρμόδιο: 

α) Για τη μισθοδοσία όλου του προσωπικού και τον προ¬ 
ϋπολογισμό. 

Επιμελείται για την εφαρμογή όλων των Νόμων, Διαταγ¬ 
μάτων και Εγκυκλίων, που αφορούν τους τακτικούς υπαλ¬ 
λήλους καθώς και όλους του Ιδιωτικού Δικαίου σχετικά με 
τη μισθοδοσία τους. Παρακολουθεί τις μεταβολές όλου 
του προσωπικού βάσει των σχετικών αποφάσεων του τμή¬ 
ματος προσωπικού. Συνεργάζεται άμεσα με το τμήμα προ¬ 
σωπικού για τη σωστή εφαρμογή των συλλογικών συμβά¬ 
σεων εργασίας, καθώς και για κάθε θέμα που αφορά τους 
εργαζόμενους, ώστε να τους καταβάλλονται οι πραγματι¬ 
κές αποδοχές με βάση τις εκάστοτε μεταβολές. 

Συντάσσει τα παραστατικά στοιχεία πληρωμής και 
ελέγχει τις εκδιδόμενες μισθοδοτικές καταστάσεις, μερι¬ 
μνά για την υπογραφή των προϊσταμένων, διαβιβάζει 
έγκαιρα ένα αντίγραφο στο ταμείο για τις πληρωμές, κα¬ 
θώς και άλατα δικαιολογητικά εις διπλούν στον τομέα εκ¬ 
καθάρισης Χ.Ε. μισθοδοσίας. Φροντίζει για τον έλεγχο 
των ενσήμων του Ι.Κ.Α. τα οποία κατόπιν διαβιβάζονται 
στο τμήμα ταμιακής, για να χορηγηθούν στους εργαζό¬ 
μενους. 

Εκδίδει βεβαιώσεις μισθοδοσίας των υπαλλήλων. Τηρεί 
μητρώο ετήσιας μισθοδοσίας για κάθε υπάλληλο, εκδίδει 
βεβαιώσεις αποδοχών για την εφορία, συντάσσει και υπο¬ 
βάλλει εντός των προθεσμιών την οριστική δήλωση από¬ 
δοσης Φ.Μ.Υ. στην αρμόδια Δ.Ο.Υ. 

Εκδίδει χρηματικά εντάλματα πληρωμών όλων των μι¬ 
σθοδοσιών. Φροντίζει για την υπογραφή των ενταλμάτων 
πληρωμής, την επικύρωση των αντιγράφων (δικαιολογη- 
τικών), την αποστολή τους στην ταμιακή υπηρεσία μετά 
πλήρους σειράς νομίμων (πρωτοτύπων) δικαιολογητικών 
και την αρχειοθέτηση των αντιγράφων σε ειδικούς φακέ¬ 
λους του στελέχους κάθε εντάλματος ομοίως με την πλή¬ 
ρη σειρά (αντιγράφων) δικαιολογητικών. Με τον ίδιο τρό¬ 
πο εκδίδει και Χ.Ε. πληρωμής που θα προκύψουν από τα 
κληροδοτήματα με ειδικούς όρους. 

Συντάσσει σε συνεργασία με τις αρμόδιες Υπηρεσίες 
τον προϋπολογισμό εσόδων - εξόδων. Παρακολουθεί γε¬ 
νικά την πορεία της εκτέλεσης του προϋπολογισμού, ει- 
σηγείται την αναμόρφωση αυτού με την εγγραφή νέων 
εσόδων και χορήγηση συμπληρωματικών εκτάκτων πι¬ 
στώσεων. Ενημερώνει εγκαίρως τις αρμόδιες Υπηρεσίες 
για τη σύνταξη εκθέσεων δαπανών, όταν οι συγκεκριμέ¬ 
νες απορροφώνται και εισηγείται την έγκριση πιστώσεων. 

Παρέχει κάθε στοιχείο, το οποίο ήθελε συζητηθεί κατά 
την πορεία υλοποιήσεως του προϋπολογισμού. Συσχετί¬ 
ζει κάθε δαπάνη με τυχόν προηγούμενη όμοια και παρα¬ 
κολουθεί την ύπαρξη σχετικής πίστωσης για τη δυνατό¬ 
τητα έκδοσης χρηματικού εντάλματος. Φροντίζει για την 
καταχώρηση όλων των Χ.Ε. στα οικεία βιβλία. Τηρεί αρ¬ 
χείο ετησίων απολογισμών των Δ.Π.Σ. σύμφωνα με τις 
απολογιστικές καταστάσεις, τις οποίες συντάσσει η Τα¬ 
μιακή Υπηρεσία. 

Εκτός από τον γενικό προϋπολογισμό της Υπηρεσίας, 
συντάσσει και τον προϋπολογισμό των κληροδοτημάτων 
ειδικού σκοπού ή έργου. Παρακολουθεί την πορεία του 
προϋπολογισμού, τις δαπάνες, τις αναμορφώσεις, τις 
αποδεσμεύσεις σε συνεργασία με το τμήμα περιουσίας 
και κληροδοτημάτων και βάσει πάντα με τους νόμους των 
κληροδοτημάτων, για τα οποία είναι αρμόδιο το Υπουρ¬ 
γείο Οικονομικών. Τηρεί τα ξεχωριστά βιβλία που απαι¬ 
τούνται για τα κληροδοτήματα με ειδικούς όρους. 

β) Για την εκκαθάριση προμηθειών και εσόδων. 

Ελέγχει όλα τα δικαιολογητικά κάθε δαπάνης ώστε να 
είναι σύμφωνα με τον Νόμο περί λογιστικού Δήμων και 
κοινοτήτων, και γενικά σύμφωνα με τις διατάξεις που 
εφαρμόζεται κάθε φορά για τις προμήθειες και τον έλεγ¬ 
χό τους. 

Εκδίδει χρηματικά εντάλματα πάσης φύσεως προμη¬ 
θειών και εκτελούμενων έργων και εργασιών. Φροντίζει 
επίσης, για την έκδοση χρηματικών ενταλμάτων που αφο¬ 
ρούν τα ενοίκια των ακινήτων, τις ασφάλειες πάσης φύ¬ 
σεως κ.λ.π. 

Επιμελείται για την υπογραφή όλων των ανωτέρω Χ.Ε. 
την καταχώρησή τους στα οικεία βιβλία, και την αποστο¬ 
λή τους στην ταμιακή υπηρεσία με όλα τα δικαιολογητικά 
τους. Αρχειοθετείτο αντίγραφα των Χ.Ε. σε ειδικούς φα¬ 
κέλους. 

Εκδίδει και ελέγχει τα βεβαιωτικά εσόδων και καταχω¬ 
ρεί αυτά στο οικείο βιβλίο. Ενεργεί έλεγχο επί των τρο- 
φείωντων Παιδικών Σταθμών, παρακολουθεί επιμελώς τα 
έσοδα μέχρι οριστικής εισπράξεως από την Ταμιακή Υπη¬ 
ρεσία, και φροντίζει για την αρχειοθέτηση όλων των πα¬ 
ραστατικών. 

γ) Για την περιουσία και τα κληροδοτήματα. 

Τηρεί αρχείο κληροδοτημάτων και μεριμνά για την αξιο¬ 
ποίηση αυτών. 

Μεριμνά για την επωφελέστερη διάθεση της ακίνητης 
περιουσίας του Νομικού Προσώπου. 

Μεριμνά για τη σύνταξη των διακηρύξεων δημοπρα¬ 
σιών προς μίσθωση κτηρίων ιδιοκτησίας του Νομικού 
Προσώπου. 

Επιμελείται την κατάρτιση και έγκαιρη υπογραφή των 
μισθωτηρίων συμβολαίων και ακριβή από κάθε άποψη 
εκτέλεση των όρων από τους υπόχρεους μισθωτές. 

Συντάσσει σε συνεργασία με τον Νομικό Σύμβουλο τα 
σχετικά μισθωτήρια - συμφωνητικά. 

Παρακολουθεί τη χρήση των μισθωμένων ακινήτων από 
τους μισθωτές που έχουν υπογράψει το σχετικό συμφω¬ 
νητικό και δεν επιτρέπει την υπεκμίσθωση σε τρίτους. 

Τηρεί βιβλία από τα οποία φαίνονται κατά τάξη οι μι¬ 
σθωτές για κάθε ένα από τα ακίνητα ιδιοκτησίας του Νο¬ 
μικού Προσώπου, το σκοπό της χρήσεως, του χρόνου 
ενάρξεως καιλήξεωςτης μίσθωσης. 

Παρακολουθεί την καταβολή του μισθώματος από τους 
μισθωτές και ενεργεί σε συνεργασία με τον Τ αμία του Νο¬ 
μικού Προσώπου και το Νομικό Σύμβουλο την αποβολή 
των δύστροπων μισθωτών και την παραπέρα διαδικασία 
για την είσπραξη των οφειλομένων μισθωμάτων. 

Παρακολουθεί το χρόνο λήξεως των μισθωμάτων των 
ακινήτων του Νομικού Προσώπου και την έγκαιρη ενέρ¬ 
γεια για τη διεξαγωγή δημοπρασιών προς επαναμίσθωση 
αυτών. 

Παρακολουθεί τις ενοικιοστασιακές διατάξεις και σε 


συνεργασία με το Νομικό Σύμβουλο εφαρμόζει αυτές επί 
των μισθώσεων των δημοτικών ακινήτων. 

Επιμελείται την κατάρτιση φακέλου για κάθε ακίνητο 
του Δ.Π.Σ. που περιλαμβάνει όλα τα στοιχεία που θεμε¬ 
λιώνουν τα επί του ακινήτου δικαιώματα ιδιοκτησίας του 
Νομικού Προσώπου. 

Εξετάζει τις δωρεές - κληροδοτήματα προς το Νομικό 
Πρόσωπο, εισηγείται την αποδοχή και μεριμνά για την 
ολοκλήρωση της διαδικασίας για να περιέλθουν στο Νο¬ 
μικό Πρόσωπο. 

Γενικά έχει την ευθύνη για τη διατήρηση και την προ¬ 
στασία της περιουσίας του Νομικού Προσώπου, σύμφω¬ 
να με τις εκάστοτε ισχύουσες διατάξεις. 

Συντάσσει και αποστέλλει κάθε τέλος μηνός στο αρμό¬ 
διο τμήμα βεβαιώσεως για τη συνέχιση χρήσεως των μι¬ 
σθωμένων ακινήτων από τις Υπηρεσίες του Δ.Π.Σ. για την 
έκδοση των σχετικών ενταλμάτων καταβολής των μισθω¬ 
μάτων. 

Συντάσσει σε συνεργασία με το Νομικό Σύμβουλο τα 
σχετικά μισθωτήρια - συμφωνητικά. 

Β3. ΤΜΗΜΑ ΠΡΟΜΗΘΕΙΩΝ -ΔΗΜΟΠΡΑΣΙΩΝ 

Συγκεντρώνει από τις υπηρεσίες του Νομικού Προσώ¬ 
που τα απαραίτητα αναλυτικά στοιχεία για τη διενέργεια 
των προμηθειών. 

Συντάσσει τις σχετικές διακηρύξεις σύμφωνα με τους 
συγκεκριμένους όρους μελέτης και συγγραφής υποχρε¬ 
ώσεων. 

Εισηγείται τη σύνταξη των όρων κάθε μορφής διακηρύ¬ 
ξεων. 

Είναι ενήμερο πάντοτε επί των τιμών κάθε είδους στην 
αγορά και τηρεί βιβλία των προμηθευτών για κάθε είδος, 
που ενδιαφέρει τους Δ.Π.Σ. 

Μεριμνά για την έγκαιρη προμήθεια (με ανοικτό διαγω¬ 
νισμό, πρόχειρο διαγωνισμό, απ'ευθείας ανάθεση) των ει¬ 
δών που εισηγούνται οι υπηρεσίες. 

Ενημερώνειτον Πρόεδρο-Αντιπρόεδρο ή το Δ.Σ. για τη 
διεξαγωγή της δημοπρασίας ή τον πρόχειρο διαγωνισμό 
και μεριμνά για τη δημοσίευση στον ημερήσιο τύπο, στην 
εφημερίδα της Ε.Ε. και στην εφημερίδα της κυβέρνησης 
περί διακηρύξεων δημοσίων συμβάσεων, με καθορισμό 
της ημερομηνίας διεξαγωγής της δημοπρασίας. 

Μεριμνά για τυχόν επανάληψη της δημοπρασίας σε πε¬ 
ρίπτωση που η πρώτη δημοπρασία απέβη άκαρπος μετά 
από σχετική εισήγηση της αρμόδιας επιτροπής. 

Συντάσσει τις συμβάσεις σύμφωνα με τις αποφάσεις 
του Δ.Σ. και του Προέδρου - Αντιπροέδρου του Δ.Σ., σε 
συνεργασία με τη Νομική Υπηρεσία και μεριμνά για την 
κοινοποίησή τους στους αρμοδίους. 

Μεριμνά για τον ορισμό επιτροπών : παραλαβής, αξιο¬ 
λόγησης προμηθειών και βεβαίωσης καλής εκτέλεσης 
εργασιών. 

Μεριμνά για τη σύγκληση των επιτροπών αξιολόγησης 
των διαγωνισμών. 

Διαβιβάζει στο Γενικό Χημείο του Κράτους για έλεγχο 
και αξιολόγηση εκείνων των ειδών για τα οποία υπάρχουν 
ειδικοί όροι στις σχετικές διακηρύξεις και συμβάσεις. 

Παρακολουθεί την τήρηση των όρων των συμβάσεων 
για την εντός των οριζομένων προθεσμιών παράδοση των 
υλικών και έργων ή εργασιών από τους προμηθευτές, την 
επιβολή ποινικής ρήτρας σε περίπτωση εκπρόθεσμων πα- 

ραδόσεων ή την χορήγηση παρατάσεων με απόφαση του 
αρμόδιου οργάνου (μετά από αναφορά των αρμοδίων 
επιτροπών) όπως αυτό καθορίζεται στις διακηρύξεις και 
στις συμβάσεις. 

Επίσης, παρακολουθεί όλη τη διαδικασία κάθε δημο¬ 
πρασίας από την αρχή μέχρι την ολοκλήρωσή της. 

Τηρεί φακέλους για κάθε είδους προμήθεια, έργα και 
εργασία. 

Παραλαμβάνει τις εγγυητικές επιστολές από τους προ¬ 
μηθευτές σύμφωνα με τους όρους των αποφάσεων και 
των συμβάσεων. 

Παραλαμβάνει τα τιμολόγια από τους προμηθευτές και 
μαζί με τις αποφάσεις του Δ.Σ. ή του Προέδρου - Αντι¬ 
προέδρου του Δ.Σ. και τις συμβάσεις, τα παραδίδει στο 
τμήμα Διαχείρισης Υλικού και Αποθηκών προκειμένου να 
συγκαλέσει τις επιτροπές παραλαβής προμηθειών ή έρ¬ 
γων ή βεβαιώσεις καλής εκτέλεσης εργασιών και προκει¬ 
μένου να συντάξει τα δελτία εισαγωγής και τα αντίστοιχα 
πρωτόκολλα παραλαβής ή βεβαιώσεις καλής εκτέλεσης 
εργασιών και να τα επιστρέφει πάλι στο τμήμα προμηθει¬ 
ών και αποθηκών. 

Αφού ολοκληρώσει πλέοντο σχετικό φάκελο προμήθει¬ 
ας έργου ή εργασίας με όλα τα απαιτούμενα δικαιολογη- 
τικά (εφημερίδες δημοσιεύσεων, μελέτες τεχνικές προ¬ 
διαγραφές, διακηρύξεις, συγγραφές υποχρεώσεων, 
πρακτικό Δ.Σ., αποφάσεις Προέδρου - Αντιπροέδρου 
Δ.Σ., δαπάνες, πιστώσεις κ.λ.π.) τα διαβιβάζει εις διπλούν 
και νομίμως επικυρωμένα στο αρμόδιο τμήμα για την έκ¬ 
δοση εντάλματος. 

Β4. ΤΜΗΜΑ ΔΙΑΧΕΙΡΙΣΕΩΝ & ΑΠΟΘΗΚΩΝ 

Το τμήμα αυτό είναι αρμόδιο για τη διαχείριση και απο¬ 
θήκευση : 

α) Τροφίμων. 

β) Λοιπών ειδών πλην των φαρμάκων και καυσίμων 

Μεριμνά για τη διακίνηση του πάσης φύσεως υλικού 
εκτός των προαναφερθέντων στις υπηρεσίες του Νομι¬ 
κού Προσώπου μετά την παραλαβή τους από τις αρμό¬ 
διες επιτροπές. 

Μεριμνά για τη σύγκληση των επιτροπών παραλαβής 
προμηθειών και έργων και βεβαίωσης καλής εκτέλεσης 
εργασιών και συντάσσει τα αντίστοιχα πρωτόκολλα τα 
οποία διαβιβάζει στο τμήμα Προμηθειών. 

Παρακολουθεί τα υπόλοιπα των αποθηκευμένων υλι¬ 
κών και μεριμνά για την έγκαιρη ενημέρωση στο τμήμα 
Προμηθειών για την προμήθεια κάθε αναγκαίου είδους. 

Μεριμνά για την αρίθμηση, σφράγιση και διάθεση των 
διαχειριστικών βιβλίων. 

Για την παρακολούθηση του εισαγόμενου υλικού, τη δι- 
καιολόγηση του διατιθέμενου υλικού και εξακρίβωση του 
υπάρχοντος. 

Στο τμήμα αυτό τηρούνται επίσης, όλα τα προβλεπόμε- 
να από τις ισχύουσες διατάξεις βιβλία. 

Επίσης, συντάσσει πρωτόκολλο στο οποίο αναφέρο- 
νται τα παραχθέντα νέα είδη από τα ακατέργαστα υλικά. 

Μεριμνά για τηνπαραλαβή του άχρηστου υλικού απότα 
τμήματα και τους Π.Σ. του Νομικού Προσώπου και καλεί 
την επιτροπή άχρηστου υλικού και συντάσσουν το αντί¬ 
στοιχο πρωτόκολλο που διαβιβάζεται για έγκριση στο 
Δ.Σ. του Νομικού Προσώπου. 


Β5. ΤΜΗΜΑ ΤΑΜΙΑΚΗΣ ΥΠΗΡΕΣΙΑΣ 

Διενεργεί όλες τις πληρωμές με βάση τα Χ.Ε. προς 
τρίτους καθώς και τις πληρωμές των αποδοχών όλου 
του προσωπικού του Νομικού Προσώπου μέσω των 
οριζόμενων από τον Προϊστάμενο Διαχειριστών, οι 
οποίοι οφείλουν να αποδίδουν σ' αυτόν τις πραγματο- 
ποιηθείσες πληρωμές παραδίδοντας τα εξοφλημένα 
Χ.Ε. 

Ελέγχει όλα τα εκδιδόμενα Χ.Ε. σύμφωνα με τις διατά¬ 
ξεις του Νόμου περί Οικονομικής Διοικήσεως και Λογι¬ 
στών των Δήμων και Κοινοτήτων. 

Επιμελείται για την είσπραξη όλων των βεβαιουμένων 
εσόδων, ειδικότερα ελέγχει τους χρηματικούς τίτλους 
και εκδίδει διπλότυτα αποδεικτικών εισπρακτέων εσό¬ 
δων. 

Αποστέλλει προς τους οφειλέτες ταμιακές προσκλή¬ 
σεις και γενικά λαμβάνει κάθε μέτρο προς προστασία των 
συμφερόντων της υπηρεσίας και είσπραξη όλων των νο¬ 
μοθετικών εσόδων. 

Καταρτίζει μηνιαίες απολογιστικές καταστάσεις ει¬ 
σπρακτέων εσόδων καιπληρωθέντωνΧ.Ε. κατά κεφάλαιο 
και άρθρο του προϋπολογισμού και στο τέλος κάθε έτους 
καταρτίζει τον απολογισμό των εν γένει εσόδων-εξόδων 
της υπηρεσίας. 

Συγκεντρώνει και καταχωρεί σταπροβλεπόμενατηρού¬ 
μενα βιβλία όλεςτις εισπράξεις, πληρωμές και γενικά ανά 
πάσα στιγμή έχει την ευθύνη να παρέχει στην Διεύθυνση 
& Διοίκηση του Νομικού Προσώπου την ακριβή εικόνα 
εσόδων-εξόδων της υπηρεσίας. 

Β6. ΤΜΗΜΑ ΤΕΧΝΙΚΟ 

Ο υπεύθυνος του τμήματος εισηγείται στην Διεύθυνση 
τα αναγκαία μέτρα γιατη συντήρηση των κτιρίωντων υπη¬ 
ρεσιών του Νομικού Προσώπου και των εν γένει εγκατα¬ 
στάσεων και εξοπλισμό αυτών. 

Σε περίπτωση βλάβης αυτών μεριμνά για την άμεση 
αποκατάσταση αυτής κατόπιν συνεννοήσεως με τα αρ¬ 
μόδια τμήματα. 

Συντάσσει τις μελέτες προμήθειας των πάσης φύσεως 
αναγκαίων μηχανημάτων, εργαλείων, υλικών, παιχνιδιών 
εξωτερικών χώρων, επίπλων κ.λ.π. 

Επιβλέπει τα έργα ή εργασίες τεχνικής φύσης που εκτε- 
λούνται στις υπηρεσίες του Νομικού Προσώπου είτε αυ¬ 
τά γίνονται από το προσωπικό του φορέα είτε έχουν ανα¬ 
τεθεί σε ιδιώτες εργολάβους και αναφέρει στη Διεύθυνση 
ότι δυσμενές διαπιστώνει που έχει να κάνει με το χρόνο ή 
τον τρόπο εκτέλεσης σύμφωνα με τους όρους των συμ¬ 
βάσεων. 

Μεριμνά για την ασφαλή φύλαξη των υλικών, μηχα¬ 
νημάτων, εργαλείων που ανήκουν στο Νομικό Πρόσω¬ 
πο. 

Είναι αρμόδιος για τη διαμόρφωση των εξωτερικών, 
εσωτερικών χώρων των κτιρίων των υπηρεσιών κατόπιν 
συνεννόησης με τους Προϊσταμένους. 

Στο τέλος κάθε μήνα υποβάλλει γραπτή έκθεση σχετικά 
με την πορεία των έργων, εργασιών αρμοδιοτήτων του 
τμήματος, την καταγραφή νέων αναγκών και τις σχετικές 
προτάσεις για οποιαδήποτε σχετική εργασία κρίνει ανα¬ 
γκαίο να αναφέρει. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ. Δ/ΝΣΗ ΠΑΙΔΙΚΩΝ ΣΤΑΘΜΩΝ 

Γ1 .ΤΜΗΜΑΤΑ ΠΑΙΔΙΚΩΝ ΣΤΑΘΜΩΝ 

Οι Προϊστάμενοι των τμημάτων είναι υπεύθυνοι για την 
εύρυθμη λειτουργία των Π.Σ. 

Προτείνουν στα αρμόδια τμήματα, ενημερώνοντας τις 
αρμόδιες Διευθύνσεις Δ/κων & Οικ/κων Υπηρεσιών και 
Παιδικών Σταθμών τα αναγκαία μέτρα για τη στελέχωσή 
τους, την οργάνωσή τους, την υλικοτεχνική υποδομή 
τους και τις λοιπές ανάγκες τους. 

Παρέχουν στα παιδιά φύλαξη, φροντίδα, ημερήσια δια¬ 
τροφή, διαπαιδαγώγηση και ψυχαγωγία, την πολύπλευρη 
νοητική, συναισθηματική - κοινωνική, ψυχοσωματική ανάπτυ¬ 
ξή τους καιτηνπροπαρασκευήτουςγιατη φυσική μετάβασή 
τους από την οικογενειακή ζωή στο σχολικό περιβάλλον. 

Εισηγούνται στη Διεύθυνση Παιδικών Σταθμών και 
προσδιορίζουν τα θέματα διαλέξεων και σεμιναρίων προς 
τους γονείς για ενημέρωση και ευαισθητοποίησή τους. 

Παρέχουν συμβουλές σ' όσους από τους γονείς αντιμε¬ 
τωπίζουν προβλήματα, συνεργαζόμενοι με τη Διεύθυνση 
Παιδιών Σταθμών και άλλες αρμόδιες υπηρεσίες του Νο¬ 
μικού Προσώπου του Δήμου, του Δ.Β.Α. κ.λ.π. 

Συγκεντρώνουν και μελετούν τις αιτήσεις εγγραφής 
παιδιών και εισηγούνται αιτιολογημένα στην αρμόδια επι¬ 
τροπή η οποία συστήνεται από το Δ.Σ. και αποτελείται 
από δύο (2) μέλη του Δ.Σ. και τον Πρόεδρο του Διαμερί¬ 
σματος. Με όμοια απόφαση του Δ.Σ. καθορίζονται τα κρι¬ 
τήρια εγγραφής - διαγραφή κ.λ.π. παιδιών καθώς και το 
ύψος της μηνιαίας οικονομικής εισφοράς βάση κλίμακας. 

Προτείνουν επίσης εγγράφως αιτιολογημένα τη δια¬ 
γραφή παιδιών, μείωση τροφείων κ.λ.π. 

Σε συνεργασία με την Ιατρική Υπηρεσία ή τους συνερ¬ 
γάτες Ιατρούς, τηρούντις κάρτες υγείας των παιδιών που 
έχουν συμπληρώσει οι αρμόδιοι Παιδίατροι. 

Επίσης σε συνεργασία με τους Παιδαγωγούς και τους 
Γονείς των παιδιών συμπληρώνουν την ατομική κάρτα κά¬ 
θε παιδιού με τα ιδιαίτερα χαρακτηριστικά που αφορούν 
την ψυχοκινητική τους εξέλιξη. 

Εισηγούνται προς έγκριση στη Διεύθυνση Παιδικών 
Σταθμών και διοργανώνουν πολιτιστικές, ψυχαγωγικές 
και παιδαγωγικές εκδηλώσεις προς όφελος των παιδιών, 
των γονέων και του προσωπικού ή τους φέρνουν σ' επα¬ 
φή με εκδηλώσεις φορέων της περιοχής. 

Καθημερινά ενημερώνουν το τμήμα Διοικητικού Προ¬ 
σωπικού για τη δύναμη παιδιών και προσωπικού. 

Τηρούν όλα τα απαραίτητα και προβλεπόμενα βιβλία 
παιδιών - προσωπικού. 

ΚΕΦΑΛΑΙΟ Γ 
Άρθρο 3 

Α. ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 

Α1. ΔΙΑΚΡΙΣΗ ΘΕΣΕΩΝ ΚΑΤΑ ΚΑΤΗΓΟΡΙΕΣ 

Οι θέσεις των μονίμων υπαλλήλων του Νομικού Προ¬ 
σώπου διακρίνονται στις εξής κατηγορίες: 

Α.Πανεπιστημιακής Εκπαίδευσης (ΠΕ) με εισαγωγικό 
βαθμό τον Δ και καταληκτικό τον Α. 

Β.Τεχνολογικής Εκπαίδευσης (ΤΕ) με εισαγωγικό βαθ¬ 
μό τον Δ και καταληκτικό τον Α. 

Γ.Δευτεροβάθμιας Εκπαίδευσης (ΔΕ) με εισαγωγικό 
βαθμό τον Δ και καταληκτικό τον Α. 

Δ.Υποχρεωτικής Εκπαίδευσης (ΥΕ) με εισαγωγικό βαθ¬ 
μό τον Ε και καταληκτικό τον Β. 


Α2. ΚΛΑΔΟΙ ΠΡΟΣΩΠΙΚΟΥ 

1. Στην κατηγορία της Πανεπιστημιακής Εκπαίδευσης 
(ΠΕ) υπάγονται οι εξής κλάδοι: 

ΚΛΑΔΟΣ ΠΕ 1 ΔΙΟΙΚΗΤΙΚΟΥ 

ΚΛΑΔΟΣ ΠΕ 3 ΠΟΛΙΤΙΚΩΝ ΜΗΧΑΝΙΚΩΝ 

ΚΛΑΔΟΣ ΠΕ 4 ΑΡΧΙΤΕΚΤΟΝΩΝ ΜΗΧΑΝΙΚΩΝ 

ΚΛΑΔΟΣ ΠΕ 5 ΜΗΧΑΝΟΛ. - ΗΛΕΚΤΡΟΛ. - ΜΗΧΑΝΙΚΩΝ 

ΚΛΑΔΟΣ ΠΕ 11 ΠΛΗΡΟΦΟΡΙΚΗΣ 

ΚΛΑΔΟΣ ΠΕ 15 ΙΑΤΡΩΝ - ΕΙΔΙΚΟΤΗΤΩΝ 

ΚΛΑΔΟΣ ΠΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 

2. Στην κατηγορία Τεχνολογικής Εκπαίδευσης (ΤΕ) 
υπάγονται οι εξής κλάδοι: 

ΚΛΑΔΟΣ ΤΕ ΤΕΧΝΟΛΟΓΩΝ ΤΡΟΦΙΜΩΝ 
ΚΛΑΔΟΣ ΤΕ 2 ΚΟΙΝΩΝΙΚΩΝ ΛΕΙΤΟΥΡΓΩΝ 
ΚΛΑΔΟΣ ΤΕ 3 ΠΟΛΙΤΙΚΩΝ ΜΗΧΑΝΙΚΩΝ 
ΚΛΑΔΟΣ ΤΕ 4 ΑΡΧΙΤΕΚΤΟΝΩΝ ΜΗΧΑΝΙΚΩΝ 
ΚΛΑΔΟΣ ΤΕ 9 ΒΡΕΦΟΝΗΠΙΟΚΟΜΩΝ 
ΚΛΑΔΟΣ ΤΕ 11 ΕΠΟΠΤΗ ΔΗΜΟΣΙΑΣ ΥΓΙΕΙΝΗΣ 
ΚΛΑΔΟΣ ΤΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 

ΚΛΑΔΟΣΤΕ 17 ΔΙΟΙΚΗΤΙΚΟΥ - ΛΟΓΙΣΤΙΚΟΥ 
ΚΛΑΔΟΣ ΤΕ 19 ΧΕΙΡΙΣΤΗΣ Η/Υ (ΠΛΗΡΟΦΟΡΙΚΗΣ) 

3. Στην κατηγορία της Δευτεροβάθμιας Εκπαίδευσης 
(ΔΕ) υπάγονται οι εξής κλάδοι: 

ΚΛΑΔΟΣ ΔΕ 1 ΔΙΟΙΚΗΤΙΚΟΥ-ΛΟΓΙΣΤΙΚΟΥ 

ΚΛΑΔΟΣ ΔΕ 3 ΤΗΛΕΦΩΝΗΤΩΝ 

ΚΛΑΔΟΣ ΔΕ 5 ΔΟΜΙΚΩΝ ΕΡΓΩΝ 

ΚΛΑΔΟΣ ΔΕ 8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟΜΩΝ 

ΚΛΑΔΟΣ ΔΕ 24 ΗΛΕΚΤΡΟΛΟΓΩΝ 

ΚΛΑΔΟΣ ΔΕ 29 ΟΔΗΓΩΝ ΑΥΤΟΚΙΝΗΤΩΝ 

ΚΛΑΔΟΣ ΔΕ 30 ΤΕΧΝΙΤΩΝ - ΓΕΝΙΚΑ 

ΚΛΑΔΟΣ ΔΕ 32 ΜΑΓΕΙΡΩΝ 

ΚΛΑΔΟΣ ΔΕ 38 ΠΡΟΣΩΠΙΚΟΥ Η/Υ 

ΚΛΑΔΟΣ ΔΕ ΕΚΠΑΙΔ-ΑΜΟΣ (ΠΡΟΣΩΡΙΝΟΣ) 

4. Στην κατηγορία Υποχρεωτικής Εκπαίδευσης (ΥΕ) 
υπάγονται οι εξής κλάδοι: 

ΚΛΑΔΟΣ ΥΕ 1 ΚΛΗΤΗΡΩΝ - ΘΥΡΩΡΩΝ 
ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ 
ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Άρθρο 4 

1. ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟΥΣ 
ΚΑΤΗΓΟΡΙΑ ΠΕ 

ΚΛΑΔΟΣ ΠΕ 1 ΔΙΟΙΚΗΤΙΚΟΥ 3 θέσεις Δ-Α 
ΚΛΑΔΟΣ ΠΕ 3 ΠΟΛΙΤΙΚΩΝ ΜΗΧΑΝΙΚΩΝ 1 θέσεις Δ-Α 
ΚΛΑΔΟΣ ΠΕ 4 ΑΡΧΙΤΕΚΤΟΝΩΝ ΜΗΧΑΝΙΚΩΝ 1 θέσεις Δ-Α 
ΚΛΑΔΟΣ ΠΕ5 ΜΗΧ/ΓΩΝ-ΗΛΕΚ/ΓΩΝ-ΜΗΧ/ΚΩΝ 1 θέσεις Δ-Α 
ΚΛΑΔΟΣ ΠΕ 11 ΠΛΗΡΟΦΟΡΙΚΗΣ 1 θέσεις Δ-Α 
ΚΛΑΔΟΣ ΠΕ 15 ΙΑΤΡΩΝ (ΠΑΙΔΙΑΤΡΩΝ) 1 θέσεις Δ-Α 
ΚΛΑΔΟΣ ΠΕ ΝΗΠΙΑΓΩΓΩΝ (ΠΡΟΣΩΡ.) 15 θέσειςΔ-Α 
ΚΑΤΗΓΟΡΙΑ ΤΕ 

ΚΛΑΔΟΣΤΕ ΤΕΧΝΟΛΟΓΩΝ ΤΡΟΦΙΜΩΝ 1 θέσεις Δ-Α 
ΚΛΑΔΟΣ ΤΕ 2 ΚΟΙΝΩΝΙΚΩΝ ΛΕΙΤΟΥΡΓΩΝ 3 θέσεις Δ-Α 
ΚΛΑΔΟΣ ΤΕ 3 ΠΟΛΙΤΙΚΩΝ ΜΗΧΑΝΙΚΩΝ 1 θέσεις Δ-Α 
ΚΛΑΔΟΣΤΕ 4 ΑΡΧΙΤΕΚΤΟΝΩΝ ΜΗΧΑΝΙΚΩΝ 1 θέσεις Δ-Α 
ΚΛΑΔΟΣ ΤΕ 9 ΒΡΕΦΟΝΗΠΙΟΚΟΜΩΝ 140 θέσεις Δ-Α 
ΚΛΑΔΟΣΤΕ 11 ΕΠΟΠΤΗ ΔΗΜΟΣΙΑΣ ΥΓΙΕΙΝΗΣ 1 ΘέσειςΔ-Α 
ΚΛΑΔΟΣΤΕ ΝΗΠΙΑΓΩΓΩΝ (ΠΡΟΣΩΡ.) 50 ΘέσειςΔ-Α 
ΚΛΑΔΟΣΤΕ 17 ΔΙΟΙΚΗΤΙΚΟΥ - ΛΟΓΙΣΤΙΚΟΥ 2 ΘέσειςΔ-Α 

ΚΛΑΔΟΣΤΕ 19ΧΕΙΡΙΣΤΗΣΗ/Υ2 θέσειςΔ-Α 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ 1 ΔΙΟΙΚΗΤΙΚΟΥ -ΛΟΓΙΣΤΙΚΟΥ 15 θέσεις Δ-Α 
ΚΛΑΔΟΣ ΔΕ 3 ΤΗΛΕΦΩΝΗΤΩΝ 1 θέσεις Δ-Α 
ΚΛΑΔΟΣ ΔΕ 5 ΔΟΜΙΚΩΝ ΕΡΓΩΝ 2 θέσεις Δ-Α 
ΚΛΑΔΟΣ ΔΕ 8 ΒΟΗΘΩΝ ΒΡΕΦ/ΜΩΝ ΠΑΙΔ/ΜΩΝ 100 θέσεις Δ-Α 
ΚΛΑΔΟΣ ΔΕ 24 ΗΛΕΚΤΡΟΛΟΓΩΝ 2 θέσεις Δ-Α 
ΚΛΑΔΟΣ ΔΕ 29 ΟΔΗΓΟΙ ΑΥΤΟΚΙΝΗΤΩΝ 3 θέσεις Δ-Α 
ΚΛΑΔΟΣ ΔΕ 30 ΤΕΧΝΙΤΩΝ-ΓΕΝΙΚΑ 10 θέσεις Δ-Α 
ΚΛΑΔΟΣ ΔΕ 32 ΜΑΓΕΙΡΩΝ 5 θέσεις Δ-Α 
ΚΛΑΔΟΣ ΔΕ 38 ΠΡΟΣΩΠΙΚΟΥ Η/Υ 5 θέσεις Δ-Α 
ΚΛΑΔΟΣ ΔΕ ΕΚΠΑΙΔ-ΑΜΟΣ (ΠΡΟΣΩΡΙΝΟΣ) 1 θέσεις Δ-Α 
ΚΑΤΗΓΟΡΙΑ ΥΕ 

ΚΛΑΔΟΣ ΥΕ 1 ΚΛΗΤΗΡΩΝ - ΘΥΡΩΡΩΝ 3 θέσεις Ε-Β 
ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ 100 θέσεις Ε-Β 
ΚΛΑΔΟΣ ΥΕ 16 ΠΡΟΣ/ΚΟΥ ΚΑΘΑΡΙΟΤΗΤΑΣ 100 θέσεις Ε-Β 
Στους παραπάνω κλάδους και θέσεις συμπεριλαμβάνο- 
νται και οι ενταχθέντες σε συνιστώμενες προσωρινές θέ¬ 
σεις μόνιμοι υπάλληλοι που υπηρετούν στους πρώην 
Κ.Π.Σ. και μεταβιβάσθηκαν βάση της αριθμ. 21351/ 
5.4.2001 απόφ. Περιφέρειας Αττικής στο Δήμο Αθηναίων. 
Οι θέσεις όσων υπηρετούν σε προσωρινούς κλάδους με¬ 
τά την καθ' οιονδήποτε τρόπο αποχώρησή τους καταρ- 
γούνται. 

Για τη σύσταση κάθε νέας τακτικής θέσης ελήφθησαν 
υπόψη οι προϋποθέσεις του άρθρου 8 του Ν. 2307/95. 

2. ΘΕΣΕΙΣ ΕΠΙ ΜΗΝΙΑΙΑ ΑΝΤΙΜΙΣΘΙΑ (άρθρα 245-248 
Ν. 1188/81) 

1 θέση Δικηγόρου 

3. ΕΙΔΙΚΟΤΗΤΕΣ ΚΑΙ ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

ΕΙΔΙΚΟΤΗΤΑ ΑΡ. ΘΕΣΕΩΝ 
ΥΕ Προσωπικό Μαγειρείου 1 
ΥΕ Προσωπικό βοηθητικών εργασιών (καθαρ.) 1 
Στις παραπάνω θέσεις περιλαμβάνονται οι ήδη υπηρε- 
τούντες με σχέση εργασίας Ιδ. Δικαίου αορίστου χρόνου 
υπάλληλοι του Νομικού Προσώπου 
5. ΕΙΔΙΚΟΤΗΤΕΣ ΚΑΙ ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ 
ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ ΠΡΟΣ ΚΑΛΥΨΗ 
ΕΠΟΧΙΑΚΩΝ Ή ΠΑΡΟΔΙΚΗΣ ΦΥΣΗΣ ΑΝΑΓΚΩΝ 


ΒΡΕΦΟΝΗΠΙΟΚΟΜΕΣ (ΤΕ) 20 θέσεις 

ΒΟΗΘΟΙ ΒΡΕΦΟΚ. ΠΑΙΔΟΚ. (ΔΕ) 10 θέσεις 

ΒΟΗΘΗΤΙΚΟ ΠΡΟΣΩΠΙΚΟ (ΥΕ) 10 θέσεις 

ΜΑΓΕΙΡΟΙ (ΔΕ) 3 θέσεις 

ΚΑΘΑΡΙΣΤΡΙΕΣ (ΥΕ) 20 θέσεις 

ΕΡΓΑΤΕΣ - ΕΡΓΑΤΡΙΕΣ ΓΕΝ. ΚΑΘ. (ΥΕ) 10 θέσεις 
ΟΔΗΓΟΙ (ΔΕ) 2 θέσεις 

ΕΛΑΙΟΧΡΩΜΑΤΙΣΤΕΣ (ΔΕ) 5 θέσεις 


ΚΕΦΑΛΑΙΟ Δ' 

Άρθρο 5 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Α. ΠΡΟΕΔΡΟΣ Δ.Σ. ΔΙΟΙΚΗΤΙΚΟ ΣΥΜΒΟΥΛΙΟ 
ΟΡΓΑΝΙΚΕΣ ΜΟΝΑΔΕΣΚΛΑΔΟΙ 

1. Αυτοτελές γραφείο Δημόσιων σχέσεων, ΠΕΙ ή ΤΕ17 ή ΔΕΙ 
και γραμματεία υποστήριξης 
Προέδρου - Αντιπροέδρου. 


2. Αυτοτελές γραφείο Προληπτικής Ιατρικής 

3. Αυτοτελές γραφείο Νομικής Υποστήριξης. 

4. Αυτοτελές τμήμα Κοινωνικής Υπηρεσίας 
Β. Δ/ΝΣΗ Δ/ΚΩΝ & ΟΙΚ/ΚΩΝ ΥΠΗΡΕΣΙΩΝ 

1. Τμήμα Διοικητικό - Προσωπικού 

2. Τμήμα Οικονομικό 

3. Τμήμα Προμηθειών 

4. Τμήμα Διαχειρίσεων - Αποθηκών 

5. Τμήμα Ταμιακής υπηρεσίας 

6. Τμήμα Τεχνικό 

Γ. Δ/ΝΣΗ ΒΡΕΦΟΝΗΠΙΑΚΩΝ ΣΤΑΘΜΩΝ 


ΠΕ15 


1.Τμήματα Π.Σ. 


ΤΕ2 

ΠΕΙ ή ΤΕ17 ή ΔΕΙ 
ΠΕΙ ή ΤΕ17 ή ΔΕΙ 
ΠΕΙ ή ΤΕ17 ή ΔΕΙ 
ΠΕΙ ή ΤΕ17 ή ΔΕΙ 
ΠΕΙ ή ΤΕ17 ή ΔΕΙ 
ΠΕΙ ή ΤΕ17 ή ΔΕΙ 
ΠΕ5ή ΠΕ4ή ΠΕ3ή 
ΤΕ4 ή ΤΕ3 ή ΔΕ5 
ΤΕ9 

ΤΕ9 ή (ΤΕ Νηπιαγωγών, ή 
ΠΕ Νηπιαγωγών ή ΤΕ2 
οι ήδη υπηρετούσες ως 
υπεύθυνες Π.Σ. που ανήκουν 
στον κλάδους αυτούς) 


Άρθρο 6 

Γ ια το διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι ισχύου- 
σες Νομοθετικές διατάξεις. 


Άρθρο 7 

Η κατανομή του προσωπικού στις υπηρεσίες του Νομι¬ 
κού Προσώπου, αναλόγως με τις ανάγκες των υπηρε¬ 
σιών, τα προσόντα των υπαλλήλων, την πείρα και τις γνώ¬ 
σεις αυτών σε ειδικά αντικείμενα, κατά την οποία κατανο¬ 
μή θα εξετάζονται και τυχόν ειδικές ανάγκες των 
υπαλλήλων (π.χ. μητέρες ανηλίκων τέκνων, έγκυοι γυναί¬ 
κες, τόπος διαμονής κ.λ.π.). 

Κάθε άλλη λεπτομέρεια των επί μέρους υπηρεσιών μη 
προβλεπόμενες από τον παρόντα Οργανισμό, καλύπτεται 
με ειδικούς κανονισμούς που εγκρίνει το Διοικητικό Συμ¬ 
βούλιο. 


Άρθρο 8 

Η διοίκηση του Νομικού Προσώπου σε έξι μήνες από 
την τροποποίηση του παρόντος Οργανισμού θα προβεί 
στη δημιουργία και ψήφιση νέου Εσωτερικού Κανονισμού 
Λειτουργίας. Από τη δημοσίευση του Ο.Ε.Υ. καταργείται 
οποιαδήποτε διάταξη του ισχύοντος κανονισμού λειτουρ¬ 
γίας των Π.Σ. που έρχεται σε αντίθεση με τα άρθρα του 
παρόντος Ο.Ε.Υ. 


Άρθρο 9 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου το ύψος της οποίας δε μπορεί να προσδιοριστεί. 

Η παρούσα θα δημοσιευθεί στην Εφημερίδα της Κυ- 
βερνήσεως. 


Αθήνα, 2 Οκτωβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.βΐ.ςτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031) 423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφο παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυΐΌ) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙβιτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρΤΑΠΕΤ3512 



δρχ- 

θυΐΌ 

δρχ- 

ΘυΐΌ 

δρχ- 

ΘυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 συΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























